શરીર માટે વધુ પાણી પીવું એ ખૂબ જ સારી વાત છે એ વિશે ભૂમિએ ઘણું વાંચ્યું છે અને એ વિશે જણાવતાં તે કહે છે, ‘આ એકદમ સાચી વાત છે. પરંતુ આપણે રોજના છથી સાત લીટર પાણી પીવું કેવી રીતે મૅનેજ કરી શકીએ? હું આ મૅનેજ કરી શકું છું અને મારો વિશ્વાસ કરો, પાણી તમારા શરીર માટે જ બન્યું છે. મારે આ હૅબિટને વધુ સારી રીતે બનાવવી હતી અને એ જ સમયે મેં ડિટૉક્સ વૉટર વિશે સાંભળ્યું. એ તમારા શરીરને એકદમ સાફ કરી નાખે છે. લીંબુ તમારા શરીરને ફક્ત સાફ નથી કરતું, ક્ષારયુક્ત પણ બનાવે છે અને એ તમારી રોગપ્રતિકારક શક્તિમાં પણ વધારો કરે છે. મિન્ટ તમારી પાચનશક્તિમાં પણ મદદ કરે છે અને એ ખાંડ વગર પણ તમારા પાણીને મીઠું બનાવી દે છે.’